હવે આપની તબીયત સારી હશે, ઘણા મનોમંથન પછી મેં આપને આ ખુલ્લો પત્ર લખવાનો નિર્ણય કર્યો છે, તમારો અને મારો પરિચય બે દાયકા જુનો છે, જ્યારે કોંગ્રેસની સરકાર હતી અને શહેરો સતત રમખાણો અને દહેશતમાં જીવતા હતા ત્યારના આપણે સાક્ષીઓ છીએ, ભાજપની સરકાર બને તે માટે તમે અને નરેન્દ્ર મોદી સહિત ભાજપના અનેક નાના મોટા નેતાઓ અને કાર્યકરોઓ સાથે કામ કર્યું છે, તેનો હું વ્યકિતગત રીતે સાક્ષી રહ્યો છું, ગુજરાતમાં ભાજપને સત્તા મળે તે માટે તમારી ભૂમિકા નીવારી શકાય તેમ નથી.